CELEX: 62011CA0224
Language: fi
Date: 2013-01-17 00:00:00
Title: Asia C-224/11: Unionin tuomioistuimen tuomio (kuudes jaosto) 17.1.2013 (Naczelny Sąd Administracyjnyn (Puola) esittämä ennakkoratkaisupyyntö) — BGŻ Leasing sp. z o.o. v. Dyrektor Izby Skarbowej w Warszawie (Arvonlisävero — Leasingpalvelu ja siihen liittyvä palvelu, joka koskee leasingkohteen vakuutusta, jonka vuokralleantaja on ottanut ja josta aiheutuvat kustannukset se laskuttaa vuokralleottajalta — Luokittelu — Yksi ainoa kokonaissuoritus vai kaksi erillistä suoritusta — Vapautus verosta — Vakuutustoiminta)

2.3.2013   
            
            
               FI
            
            
               Euroopan unionin virallinen lehti
            
            
               C 63/4
            
         Unionin tuomioistuimen tuomio (kuudes jaosto) 17.1.2013 (Naczelny Sąd Administracyjnyn (Puola) esittämä ennakkoratkaisupyyntö) — BGŻ Leasing sp. z o.o. v. Dyrektor Izby Skarbowej w Warszawie
   (Asia C-224/11) (1)
   
   (Arvonlisävero - Leasingpalvelu ja siihen liittyvä palvelu, joka koskee leasingkohteen vakuutusta, jonka vuokralleantaja on ottanut ja josta aiheutuvat kustannukset se laskuttaa vuokralleottajalta - Luokittelu - Yksi ainoa kokonaissuoritus vai kaksi erillistä suoritusta - Vapautus verosta - Vakuutustoiminta)
   2013/C 63/04
   Oikeudenkäyntikieli: puola
   
      Ennakkoratkaisua pyytänyt tuomioistuin
   
   Naczelny Sąd Administracyjny
   
      Pääasian asianosaiset
   
   
      Valittaja: BGŻ Leasing sp. z o.o.
   
      Vastapuoli: Dyrektor Izby Skarbowej w Warszawie
   
      Oikeudenkäynnin kohde
   
   Ennakkoratkaisupyyntö — Naczelny Sąd Administracyjny — Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (EUVL L 347, s. 1) 2 artiklan 1 kohdan c alakohdan, 28 artiklan ja 135 artiklan 1 kohdan a alakohdan tulkinta — Leasingpalvelu ja siihen liittyvä palvelu, joka koskee leasingkohteen vakuutusta, jonka leasingyritys on ottanut ja josta aiheutuvat kustannukset se laskuttaa vuokralleottajalta — Kysymys siitä, luokitellaanko liiketoimi arvonlisäverotuksessa yhdeksi ainoaksi kokonaissuoritukseksi vai kahdeksi itsenäiseksi suoritukseksi
   
      Tuomiolauselma
   
   
               1)
            
            
               Leasingkohteen vakuuttamista koskevien palvelujen suoritusta ja leasingpalvelujen suoritusta on lähtökohtaisesti pidettävä erillisinä ja itsenäisinä palvelujen suorituksina arvonlisäverotuksessa. Ennakkoratkaisua pyytäneen tuomioistuimen on ratkaistava pääasian erityisolosuhteiden perusteella, liittyvätkö kyseiset liiketoimet toisiinsa niin läheisesti, että niiden on katsottava muodostavan yhden ainoan suorituksen, vai ovatko ne päinvastoin itsenäisiä suorituksia.
            
         
               2)
            
            
               Kun vuokralleantaja vakuuttaa itse leasingkohteen ja veloittaa vakuutuskustannukset sellaisinaan vuokralleottajalta, tällainen liiketoimi on pääasiassa kyseessä olevan kaltaisissa olosuhteissa yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 135 artiklan 1 kohdan a alakohdassa tarkoitettua vakuutustoimintaa.
            
         
      (1)  EUVL C 219, 23.7.2011.